CELEX: 62016TN0113
Language: lv
Date: 2016-03-21 00:00:00
Title: Lieta T-113/16: Prasība, kas celta 2016. gada 21. martā – Arctic Cat/EUIPO – Slazengers (Panteras attēls)

17.5.2016   
            
            
               LV
            
            
               Eiropas Savienības Oficiālais Vēstnesis
            
            
               C 175/22
            
         Prasība, kas celta 2016. gada 21. martā – Arctic Cat/EUIPO – Slazengers (Panteras attēls)
   (Lieta T-113/16)
   (2016/C 175/26)
   Valoda, kādā sagatavots prasības pieteikums – angļu
   
      Lietas dalībnieki
   
   
      Prasītāja: Arctic Cat, Inc. (Thief River Falls, Minesota, Amerikas Savienotās Valstis) (pārstāvji – M. Hartmann un S. Fröhlich, advokāti)
   
      Atbildētājs: Eiropas Savienības Intelektuālā īpašuma birojs (EUIPO)
   
      Otra procesa EUIPO Apelācijas padomē dalībniece: Slazengers Ltd (Bērnhama, Apvienotā Karaliste)
   
      Informācija par procesu EUIPO
      
   
   
      Strīdus preču zīmes reģistrācijas pieteikuma iesniedzēja: prasītāja
   
      Attiecīgā strīdus preču zīme: starptautiska grafiskas preču zīmes (panteras attēls) reģistrācija, ko attiecina uz Eiropas Savienību – starptautiska reģistrācija, ko attiecina uz Eiropas Savienību Nr. 941 684
   
      Process EUIPO: iebildumu process
   
      Apstrīdētais lēmums: EUIPO Apelācijas piektās padomes 2016. gada 11. janvāra lēmums lietā R 2953/2014–5
   
      Prasītājas prasījumi:
   
   
               —
            
            
               atcelt apstrīdēto lēmumu daļā, kurā noraidīta apelācijas sūdzība un apstiprināts daļējs atteikums piešķirt aizsardzību starptautiskajai reģistrācijai Nr. 941 684 attiecībā uz Eiropas Savienību saistībā ar precēm, kas iespējami ietilpst 25. klasē (īpašs automobiļu sporta sacensībām paredzēts apģērbs, tostarp ārēji aizsargājošs apģērbs, balaklavas un sejas maskas”);
            
         
               —
            
            
               atļaut piešķirt aizsardzību starptautiskajai reģistrācijai Nr. 941 684 attiecībā uz Eiropas Savienību arī saistībā ar precēm, kas iespējami ietilpst 25. klasē (īpašs automobiļu sporta sacensībām paredzēts apģērbs, tostarp ārēji aizsargājošs apģērbs, balaklavas un sejas maskas”);
            
         
               —
            
            
               piespriest EUIPO atlīdzināt tiesāšanās izdevumus;
            
         
               —
            
            
               piespriest Slazengers Ltd atlīdzināt izdevumus saistībā ar procesiem EUIPO.
            
         
      Izvirzītais pamats:
   
   
               —
            
            
               Regulas Nr. 207/2009 8. panta 1. punkta b) apakšpunkta pārkāpums.